ڕێبەرو گەلو کوردی، عەبدوڵا ئۆجالان، نزیک بە ۲۰ ساڵێن جە ئیمرالی گۆشەگیر کریان و پەراۋێز ۋزیان، گۆشەگیری و پەراۋێزۋستەکەێش زیاتەر جە ۳ ساڵێن قورستەر کریان و هیچ هەۋاڵ و زانیاریێ دروس جەبارەشەۋە نییەن و چارنویسش نادیارەن. جە ٥و نیسان-و ٢٠١٥ی تا ئارۆ ڕێبەر ئۆجالان جە گۆشەگیری قورسەنە ژیۋای بەسەر بەرۆنە. جە ٢٧و تەمووزو ٢٠١١ی شۆنیەرە ڕا بە پارێزەراش نەڎریان سەردایش بکەرانە. جە ٢٠١٦نە دمای فشار و ناڕەزایەتی فرەی، ڕا بە مەمەد ئۆجالانی برایش دریا تا سەردای ئیمرالی بکەرۆنە و کوڵە دیدارێ چەنی ئۆجالانی برایش ئەنجام بڎۆنە. دمای ئانەیە ئیتر ڕا بە خانەۋادەکێچ نەدریا چەمشا پنەش بگنۆنە. نەک تەنها رێبەر ئاپۆ، بەڵکو ٣ زیندانىێ شۆڕشگێڵێ تەرێ جە ئیمرالی دیدارەکێشا قەدەغە کریێنێ.
بارودۆخ و گۆشەگیری قورس کە جە ئیمرالی سەرو ئۆجالانی و هەڤاڵەکاشەرە سەپیان، کورد و ئازادیۋازێ دنیایش نیگەرانێ کەردێنێ و ڕۋانە بە چالاکیێ جۆراوجۆری ناڕەزایەتی ۋەراۋەرش نیشانە مڎانێ.
جەی چوارچێۋەنە، کۆنگرەو جڤاکی دیموکراتی کوردی جە ئەوروپا-(کەجەدەکە-ئە)، بە بانگەۋازیێ ئاشکراش کەردەن، جە فرێۋ جە شار و وڵاتا ئەوروپای، چالاکی بەنامێ "ئازادی پەی ئۆجالانی" ئەنجام مڎۆنە و داواکارەن کە کورد و دۆسێش و ئازادیۋازێ ئەوروپای بەشدارێش ببنانە.
(کەجەدەکە-ئە) باسش جە جەنگ و کوشتاری جە کوردستان و وەرکەوتی دلینی کەردەن کە دوژمنایەتی دلێ گەلاش زیاتەر کەردەن و سیاسەتو دژایەتی و قەیرانەکێش قوڵتەرێ کەردێنێ، کە جە ئیسەنە مشیۆم چارەسەرێ بکریانە و ڕاو خێرا چارەسەریچ بێگومان ڕێبەر ئۆجالان-نەن، کە گرەنتی پێۋەرە ژیۋای ئاشتیانەین پەی سەرجەم ئتنیک و باۋەڕیەکا.
(کەجەدەکە-ئە) دەسنیشانش کەردەن، ئۆجالان بە پێنشنیار کەردەی پارادیگماو نەتەوەی دیموکراتی، جە کوردستان و وەرکەوتی دلین(ڕۆژهەڵاتی ناوین) چارەسەریش بەرجەستە کەردەن. ئۆجالان پەی چارەسەری و دیموکراتی-بیەی، دیاریکار و یەکەلاکەرەۋەن، هەر پۆکەی ئازادی ڕێبەر ئاپۆی و دیموکراتی-بیەی وەرکەوتی دلینی یۆنێ و ئامێتی هەنتری بیێنێ.
(کەجەدەکە-ئە)، ئاشکراش کەردەن، جە ۳ مین کۆنگرەشانە بڕیار دریان بە درێژایی ساڵێ چالاکی پەی ئازادی ئۆجالانی ئەنجام بڎانە و بە چالاکیێ تەرێچ پارادیگما ڕێبەر ئاپۆی کە پەی گەلا دنیایش نویستەن، پەی ئا گەلا شەی و ڕاڤە بکریۆنە. جەی چوارچێۋەنە جە  ٧ هەتا ١١و ئابی ئی چالاکیێ ئەنجامێ مڎریانە و ئومێڎەۋارێنمێ گرد کەس و لایەنێ جە کورد و دۆستاش و ئازادیۋازا بەشداریشا چەنە بکەرانە.
ڕیزبەندی چالاکییەکا پەی جۆرەنە:
ئەڵمانیا-کۆڵن
۷ هەتا ۱۱و ئابی
ئەڵمانیا-میونشن
۸ ئابی:
۱۰و ئابی:
۱۱و ئابی:
ئەڵمانیا-نۆرنبێرگ
ئەڵمانیا-ماگدەبورگ
۸ تا ۱۱و ئابی
ئەڵمانیا- فرانکفۆرت
۸ تا ۱و ئابی
ئەڵمانیا- دارمشتات
۸،۹،۱۰و ئابی مێزو زانیاری منریۆرە.
ئەڵمانیا-مانهایم
۸و ئابی
۹ئابی
۹ئابی
ئەڵمانیا-ساربروخن
نەمسا- ڤیەننا
۸ هەتا ۱۱و ئابی
نەمسا-گراز
۹ هەتا ۱۰و ئابی
سویسرا- زیوریخ
۸ هەتا ۱۱و ئابی
سویسرا-بێرن
۸ هەتا ۱۱و ئابی
سویسرا-لوزەرن
۹ هەتا ۱۰و ئابی
سویسرا-ژنێف
۸ هەتا ۱۱و ئابی
سویسرا-سۆلۆتورن
۹ هەتا ۱۰و ئابی
فەرەنسا-پاریس
۸ و ۹ ئابی
فەرەنسا-مارسیلیا
۸ و ۹ ئابی
فەرەنسا-رینێ
یۆنان-ئەسینا
بەریتانیا-لەندەن
۸و ئابی
سوید-ستۆکهۆڵم
دانیمارک-کۆبنهاگن
بەلجیکا-برۆکسل
هۆڵەندا-دانهاخ
۸ تا ۱۱و ئابی
